นายกรัฐมนตรี กำชับสำนักงานสาธารณสุขจังหวัดทั่วประเทศ เร่งสร้างความเข้าใจและรณรงค์การฉีดวัคซีนโควิด-19 ให้กลุ่มผู้สูงอายุ
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  เน้นย้ำสำนักงานสาธารณสุขจังหวัดทั่วประเทศ รณรงค์ฉีดวัคซีนป้องกันโควิด-19 ในผู้สูงอายุ เพื่อต้อนรับ ลูก-หลาน กลับบ้านอย่างปลอดภัยในช่วงเทศกาลสงกรานต์ พร้อมแนะนำให้ผู้ที่วางแผนจะเดินทางกลับภูมิลำเนา ขอให้ปฏิบัติตนตามมาตรการ COVID Free Personal ตรวจ ATK ก่อนเดินทางนอกจากนี้ นายกรัฐมนตรี ยังให้ความสำคัญในการเฝ้าระวังการแพร่ระบาดโควิด-19 ทั้งก่อน-หลังช่วงเทศกาลสงกรานต์อย่างใกล้ชิด โดยขอให้ทุกฝ่าย ทุกคน ร่วมมือเพื่อเปลี่ยนกำลังเล็กๆ ให้เป็นพลังสำคัญที่ช่วยควบคุมโรคและทำให้โควิด-19 กลายเป็นโรคประจำถิ่น เพื่อที่ทุกคนสามารถอยู่ร่วมกับโรคด้วยความปลอดภัยได้